সাইফুল জানান, ঢাকাসহ দেশের বিভিন্ন প্রান্তের সবজি ব্যবসায়ীরা এখন তাকে অাগাম টাকা দিয়ে সবজি কিনে নিয়ে যাচ্ছেন। স্থানীয় বাজারে চাহিদা কম থাকলেও ঢাকায় এই সবজির ব্যাপক চাহিদা রয়েছে। তাই আগামী বছর তিনি আরও ৫ বিঘা জমিতে বিদেশি সবজির আবাদ করবেন। তিনি জানান, তেঁতুলিয়ার বেলে দোঁয়াশ মাটি এবং আবহাওয়া উভয়ই বিদেশি সবজি চাষের উপযোগী। রাসায়নিক সার এবং কিটনাশক ব্যবহার না করলেও চলে।